CELEX: 32017D0197
Language: hr
Date: 2017-02-02 00:00:00
Title: Provedbena odluka Komisije (EU) 2017/197 оd 2. veljače 2017. o izmjeni Provedbene Odluke (EU) 2016/1138 o određenim rokovima za primjenu standarda UN/CEFACT-a za razmjenu informacija o ribarstvu (priopćeno pod brojem dokumenta C(2017) 457)

4.2.2017   
            
            
               HR
            
            
               Službeni list Europske unije
            
            
               L 31/27
            
         PROVEDBENA ODLUKA KOMISIJE (EU) 2017/197
   оd 2. veljače 2017.
   o izmjeni Provedbene Odluke (EU) 2016/1138 o određenim rokovima za primjenu standarda UN/CEFACT-a za razmjenu informacija o ribarstvu
   
      
         (priopćeno pod brojem dokumenta C(2017) 457)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezine članke 111. i 116.,
   uzimajući u obzir Provedbenu uredbu Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (2), a posebno njezin članak 146.j,
   budući da:
   
               (1)
            
            
               Sustavi država članica zastave trebali bi biti takvi da mogu poslati poruke iz sustava za praćenje plovila i odgovoriti na zahtjev za podatke iz sustava za praćenje plovila koji koriste standard Centra Ujedinjenih naroda za olakšavanje trgovine i elektroničko poslovanje (UN/CEFACT), u skladu s člankom 146.f Uredbe (EU) br. 404/2011.
            
         
               (2)
            
            
               Člankom 146.d Uredbe (EU) br. 404/2011 propisuje se da se sve poruke, uključujući podatke iz sustava za praćenja plovila, šalju s pomoću „Prijenosnog sloja”, elektroničke mreže za razmjenu podataka u ribarstvu koju Komisija stavlja na raspolaganje državama članicama.
            
         
               (3)
            
            
               Provedbenom Odlukom (EU) 2016/1138 (3) utvrđuju se rokovi za primjenu standarda UN/Cefact za razmjenu podataka u ribarstvu.
            
         
               (4)
            
            
               Realizacija mreže Prijenosnoga sloja kasnila je četiri mjeseca, a državama članicama potrebno je dovoljno vremena za ugradnju i ispitivanje.
            
         
               (5)
            
            
               Primjereno je stoga odgoditi određene rokove utvrđene Provedbenom odlukom (EU) 2016/1138 za upotrebu tih standarda UN/Cefact.
            
         
               (6)
            
            
               Provedbenu odluku (EU) 2016/1138 trebalo bi stoga na odgovarajući način izmijeniti.
            
         DONIJELA JE OVU ODLUKU:
   Članak 1.
   Razmjena podataka iz sustava za praćenje plovila
   Članak 1. Provedbene odluke (EU) 2016/1138 zamjenjuje se sljedećim:
   
      „Članak 1.
      1.   Od 1. veljače 2017. format za dostavljanje podataka iz sustava za praćenje plovila iz članka 146.f Uredbe (EU) br. 404/2011 i povezani dokumenti za provedbu izmjenjuju se u skladu s formatom UN/Cefact P 1000-7: specifikacije područja pozicije plovila objavljene na stranici registra matičnih podataka na web-mjestu Europske komisije za ribarstvo.
      2.   Sustavi država članica zastave od 1. srpnja 2018. dužni su omogućivati odgovaranje na zahtjeve za podatke iz sustava za praćenje plovila iz članka 146.f stavka 3. Provedbene uredbe (EU) br. 404/2011 upotrebom izmijenjenog formata u skladu sa stavkom 1. ovog članka.”
   
   Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 2. veljače 2017.
      
         
            Za Komisiju
         
         Karmenu VELLA
         
            Član Komisije
         
      
   
   
      (1)  SL L 343, 22.12.2009., str. 1.
   
   
      (2)  SL L 112, 30.4.2011., str. 1.
   
   
      (3)  Provedbena odluka Komisije (EU) 2016/1138 оd 11. srpnja 2016. o izmjeni formata na temelju standarda UN/CEFACT-a za razmjenu informacija o ribarstvu (SL L 188, 13.7.2016., str. 26.).